آراشدیرمالار نتیجه‌سینده «گنجه-قاراباغ ایالتی‌نین موفصل دفتری»نده گنجه خانلیغی‌نین سرحدلری چرچیوه‌سینه دوشن تخمینی اراضیلرده ۱۷۲۷-جی ایلده ۱۲ ماحال: گنجه‌باسان، سوُنقورآباد، بؤیوک کورک‌باسان، کیچیک کورَک‌باسان، کورَک باسان، دانقی، قاراقایا، تورکَنلر، یوخاری زَیَم، آشاغی زَیَم، شمکورباسان، خیلخینا ماحاللاری قئیده آلینمیشدیر (گنجه-قاراباغ ایالتی‌نین موفصل دفتری، س.۲۹-۲۷۲). قئید ائتمک لازیمدیر کی، گؤستریلن ماحاللاردان گنجه‌باسان، سونقوراباد، بؤیوک کورَک‌باسان، کیچیک کورَک‌باسان، کورَک‌باسان و دانقی ماحاللاری بوتؤولوکده قاراقایا، تورکَنلر، یوخاری زَیَم، آشاغی زَیَم، شمکورباسان و خیلخینا ماحاللاری اراضیسی‌نین ایسه یالنیز بیر حیصه‌سی گنجه خانلیغی‌نین ترکیبینه دوشوردو (گنجه-قاراباغ ایالتی‌نین موفصل دفتری، س.۲۹-۲۷۲).